Nadia Comăneci

Nadia Comăneci (født 12. november 1961 i Onești) er en tidligere rumensk turner som blant annet vant fem olympiske gullmedaljer i løpet av karrieren.Human to Hero: Nadia Comaneci - Olympic gymnastics' first perfect 10 CNN (3. april 2012), hentet 7. juni 2013

Hun fikk sitt internasjonale gjennombrudd under EM 1975 i Skien, der hun som 13-åring gjorde nesten rent bord. Hun vant gull sammenlagt, og vant samtlige enkeltapparater bortsett fra frittstående.

Under OL 1976 i Montréal oppnådde Comăneci som første turner i et OL, den perfekte poengsummen 10,0. Hun gjentok denne bedriften seks ganger under konkurransene, og dro fra Montreal med tre gull, en sølv og en bronse i bagasjen.

Under OL 1980 i Moskva tok hun ytterligere to gull- og to sølvmedaljer. Nadia Comăneci er en av de mest fremstående turnerne gjennom tidene, ifølge enkelte den aller største.

Om natten mellom 27. og 28. november 1989 flyktet hun, til fots, over grensen til Ungarn sammen med seks andre rumenere. Derfra reiste hun videre via Østerrike til USA. I 1991 flyttet hun til Canada, der hun bodde en stund hjemme hos Alexandru Stefu, en rumensk rugbytrener, og hans familie. I 1996 giftet hun seg med den amerikanske turneren Bart Conner, og de bor i Norman, Oklahoma, der de har et turnstudio, Bart Conner Gymnastics Academy. I 2003, kom hennes selvbiografi, Letters to a Young Gymnast, ut. I 2006 ble deres barn, Dylan Paul Conner, født.

 Æresbevisninger 
 Helt av det sosialistiske arbeid
 visepresident av Boarding Council of Special Olympics International, 
 ærespresidenrt av det rumenske turnforbundet (siden 1996) 
 ærespresident av det rumenske olympiske komité (siden mars 2002)
 ambassadør av rumensk idrett 
 visepresident av Boarding Council of the Muscular Dystrophy Association 
 medlem av International Gymnastics Federation Foundation
 Flo Hyman Memorial Award (1998) 
 Sportsperson of the 20th Century, 1999 i Wien
 Sportsperson of the 20th Century, 2007, utnevnt av den spanske avisen El Mundo Deportivo etter en meningsmåling
 Stjerneordenen, 2000 
 Order of the Holy Emperors Constantine and Helena, 2009, av den rumenske ortodokse kirkes patriark 
 Nadia Comaneci- troféen ble opprettet i september 2006

 OL-medaljer 
 16px|Gull 1976  Montréal -  Gull i turn, mangekamp damer  
 16px|Gull 1976  Montréal -  Gull i turn, skranke damer  
 16px|Gull 1976  Montréal -  Gull i turn, bom damer  
 16px|Gull 1980  Moskva -  Gull i turn, frittstående damer  
 16px|Gull 1980  Moskva -  Gull i turn, bom damer  
 16px|Sølv 1976  Montréal -  Sølv i turn, mangekamp lag damer 
 16px|Sølv 1980  Moskva -  Sølv i turn, mangekamp damer  
 16px|Sølv 1980  Moskva -  Sølv i turn, mangekamp lag damer  
 16px|Bronse 1976  Montréal -  Bronse i turn, frittstående damer 

 VM-medaljer 
 16px|Gull 1978  Strasbourg - Gull i turn, bom
 16px|Gull 1979  Fort Worth - Gull i turn, mangekamp lag
 16px|Sølv 1978  Strasbourg - Sølv i turn, hopp
 16px|Sølv 1978  Strasbourg - Sølv i turn, mangekamp lag

 Referanser 

 Eksterne lenker 





Kategori:Rumenske turnere
Kategori:Medaljevinnere under Sommer-OL 1976
Kategori:Deltakere for Romania under Sommer-OL 1976
Kategori:Gymnaster under Sommer-OL 1976
Kategori:Medaljevinnere under Sommer-OL 1980
Kategori:Deltakere for Romania under Sommer-OL 1980
Kategori:Gymnaster under Sommer-OL 1980
Kategori:Olympiske mestere for Romania
Kategori:Personer fra Bacău
Kategori:International Gymnastics Hall of Fame
Kategori:Olympiske medaljevinnere i gymnastikk